Üsküdar
Üsküdar (Turkcha oʻqilishi: [ysʼcydaɾ]) — Turkiyaning Istanbul shahrida, Bosfor boʻgʻozining Anadolu sohilida joylashgan yirik va aholi zich joylashgan tuman. Shimolda Beykoz, sharqda Ümraniye, janubi-sharqda Atashehir va janubda Kadiköy bilan chegaradosh; Karakoʻy, Kabatosh, Beshiktosh va tarixiy shahar markazi Fotih bilan qarama-qarshi qirgʻoqda gʻarbga qaraydi. Üsküdar, Usmoniylar davridan beri, koʻp sonli katta va kichik tarixiy masjidlari va dargohlari bilan Istanbulning Anadolu/Osiyo tomonining konservativ madaniyat markazi boʻlgan. Bu yerda, yarim millionga yaqin aholi istiqomat qiladi. Üsküdar asosiy transport markazi boʻlib, Eminönü, Karakoʻy, Kabatosh, Beshiktosh va Bosfor boʻgʻozining baʼzi chekka hududlariga paromlar bor. Üsküdar, Marmaray temir yoʻl xizmatidagi toʻxtash joyi boʻlib, u Bosfor boʻgʻozi ostidan, oʻz sayohatini boshlaydi. Marmaray orqali, Üsküdar shaharning Osiyo tomonidagi Gebze va Yevropa tomonidagi Halkali bilan bogʻlangan. Üsküdar, shuningdek, M5 Metro liniyasining Çekmeköyga toʻxtash joyidir. Avtobuslar Bosfor boʻgʻozi boʻylab shimolga, Beykoz tumanidagi Anadaolu Kavagiga boradi. Qora dengizdagi yozgi Shile shahriga avtobus xizmati ham ishlaydi. Üsküdar Xrizopolis (yunoncha: „Oltin shahar“) nomi bilan boshlangan va keyinchalik Scutari (Skoutàrion, yunoncha Σκουτάριον) nomi bilan mashhur boʻlgan, bu nom Turkiya Respublikasi tashkil etilgunga qadar saqlanib qolgan.